OpenLLM-France/wikimedia huggingface dataset:
# Fraates V de Pàrtia

Fraates V fou rei de Pàrtia del 2 aC al 5 dC
El 2 aC el rei Fraates IV fou assassinat pel seu fill Fraataces i la mare d'aquest, Musa (una italiana no romana). Fraataces es va proclamar rei amb el nom de Fraates V.
La politica armènia havia estat darrerament causa de conflicte: El rei Tigranes IV d'Armènia havia succeït (12 aC) a son germà Tigranes III que havia estat fidel als romans, però el nou rei es va acostar al partit part. El 5 aC Tograneds IV fou enderrocat per Artavasdes IV, fill d'Artaxes II d'Armènia i partidari del partit romà. El rei Fraates IV va donar suport a Tigranes IV per recuperar el tron (4 aC), el que va molestar a Roma. Tigranes encara governava quan Fraates V va pujar al tron però al cap de tres anys (1 dC) fou enderrocat i mort per una revolta i va esclatar la guerra civil entre els partidaris de la vídua Erato i de Artavasdes V, germà del rei difunt, i d'altra banda els nobles prorromans.
El 2 dC es va signar un tractat entre Roma i Partia (Tractat de l'Eufrates) pel qual Armènia quedaria sota influència romana. La corona fou donada a un príncep capadoci de nom Ariobarzanes, però el país es va rebel·lar l'any següent i va buscar l'ajut dels parts. El rei va morir d'accident el 4 dC en les lluites contra una tribu de l'est del país i el seu fill Artavasdes VI d'Armènia es va declarar lleial a Roma. Els parts davant la potència de l'exèrcit romà va haver d'acceptar, però la noblesa armènia va resistir i va cridar al govern a l'exreina Erato. Caius, net d'August, va morir d'una ferida rebuda a traïció durant el setge de Artixera (?) governada pel cap armeni Addon.
Segons Josefus el rei es va casar amb la seva mare l'any 4 el que era inacceptable pels mateixos parts. L'any 5 una revolta popular va enderrocar a Fraates V i fou nomenat rei un parent de nom Orodes III la relació del qual amb els altres reis no és coneguda.
| Precedit per: Fraates IV | Imperi Part | Succeït per: Orodes III |
# Orodes III de Pàrtia

Orodes III fou rei de Pàrtia de l'any 5 al 7.
Fou col·locat en el tron pels nobles després de l'assassinat del rei Fraates V.
A Armènia l'assassinat del rei prorromà Artavasdes VI l'any 6, i la seva substitució per un rei de nom Tigranes V, possible fill de l'assassinat i també prorromà, va incrementar la rebel·lió dels partidaris de la reina Erato, partidaria dels parts, que es va estendre's ràpidament, i finalment el mateix partit prorromà acabarà desposant a Tigranes V i donant la corona a Erato vers l'any 10.
Accusat de crueltat fou assassinat pels nobles l'any 7 i es va demanar a l'emperador que enviés com rei a l'arsàcida Vonones I, germà de Fraates V que estava com a ostatge a Roma des del tractat entre els romans (August) i els parts (Fraates IV) signat vers el 25 aC.
| Precedit per: Fraates V | Imperi Part | Succeït per: Vonones I |
# Societat Catalana de Micologia

La Societat Catalana de Micologia (SCM) és una societat científica, fundada a Barcelona el 1973, i adherida de la Institució Catalana d'Història Natural (ICHN), filial de l'Institut d'Estudis Catalans.
Tot i que els seus estatuts s'aprovaren l'abril de 1972 i la seva legalització fou l'octubre d'aquell mateix any, la SCM no comença a funcionar com a tal fins al 1973, amb les trobades d'un grup de naturalistes, alguns d'ells universitaris, interessats per la temàtica dels bolets i pel treball de botànics com ara Pius Font i Quer, Joaquim Codina i Vinyes, Georges Malençon o Raimond Bertault. Eren trobades setmanals que es feien en el Departament de Botànica de la Facultat de Biologia de la Universitat de Barcelona. Assistien també a cursets, excursions i exposicions organitzats pel mateix Departament, en col·laboració amb l'Institut Botànic de Barcelona, en aquella època també dirigit per Oriol de Bolós, que en fou nomenat Soci Honorífic. Els fundadors de la SCM van ser un grup de 75 persones i el nombre de socis va anar augmentat fins als 300 socis que tenia l'any 2020.
L'any següent a la creació de la SCM, el 1974 es començà a publicar el Butlletí de la Societat Catalana de Micologia, l'òrgan oficial de la Societat, que a partir de l'any 1995, en un nou format i modernitzat, canvià de nom i passà a denominar-se Revista Catalana de Micologia. Aquesta publicació recull els resultats de la recerca de la Societat Catalana de Micologia. La publicació més coneguda de la SCM és, però, Bolets de Catalunya, una col·lecció de carpetes amb 50 fitxes cadascuna que recull la iconografia i descripció de bolets. Fins a l'any 2023 s'havien publicat 42 carpetes, amb la descripció i fotografia de 2100 espècies de Catalunya i la península Ibèrica.
El primer president, i un dels fundadors de la Societat Catalana de Micologia, va ser el naturalista Ramon Menal i Armisé. Des de la tardor de 2021, el president de la SCM és el biòleg i micòleg Jaume Llistosella Vidal, soci fundador de la SCM i professor de la Facultat de Biologia de la UB.

## Referències

* 1 2 Menal i Armisén, Ramon «Origen i fundació de la Societat Catalana de Micologia». Revista Catalana de Micologia (Exemplar Commemoratiu 10è aniversari), Núm. 7, 1983, pàg. 3-4. ISSN: 1135-1225 [Consulta: 10 abril 2020].
* 1 2 «Societat Catalana de Micologia». Institució Catalana d'Història Natural. [Consulta: 13 març 2025].
* ↑ «Revista Catalana de Micologia». Institut d'Estudis Catalans. [Consulta: 10 abril 2020].
* ↑ Bolòs i Capdevila, Oriol de «Ramon Menal, el primer president de la Societat Catalana de Micologia». Revista Catalana de Micologia, Vol. 10, 1986, pàg. 3-4. ISSN: 1135-1225 [Consulta: 10 abril 2020].
* ↑ Solà, Carme «Parlem amb en Josep Girbal, president de la Societat Catalana de Micologia». Brolla. Butlletí informatiu. Jardí Botànic de Barcelona, Núm. 46, 3-2019, pàg. 8-9 [Consulta: 10 abril 2020].

## Enllaços externs

* Societat Catalana de Micologia
# Adam Frank

Adam Frank és un físic, astrònom i divulgador científic estatunidenc.
Es va doctorar en Física a la Universitat de Washington el 1992. Abans d'obtenir la beca Hubble l'any 1995, va desenvolupar tasques postdoctorals a la Univesitat de Leiden i la Universitat de Minnesota. L'any 1996 es va incorporar com a docent a la Universitat de Rochester (Nova York), obtenint posteriorment la càtedra del Departament de Física i Astronomia.
L'any 2019 es va convertir en l'investigador principal del primer projecte subvencionat per la NASA destinat a l'estudi de tecnosignatures (senyals tecnològics de civilitzacions extraterrestres). Ha rebut diversos premis per la seva tasca científica i divulgadora. El seu llibre Light of the Stars va guanyar l'any 2019 el premi a la millor obra científica de la National Honors Society. L'any 2020 va obtenir el premi Joseph A. Burton Forum de la Societat Americana de Física. Per les seves aportacions en l'àmbit de la divulgació, l'any 2021 va rebre la medalla Carl Sagan de la Societat Americana d'Astronomia.
A més de la seva tasca com a científic, col·labora com a articulista al New York Times i la revista The Atlantic. Altrament, és comentarista científic de la CNN i la NBC. També ha estat consultor científic de la pel·lícula de Marvel Doctor Strange.

## Obres destacades

* Light of the Stars (Editorial W. W. Norton & Company, 2019) ISBN ISBN 978-0-393-60901-1
* El Pequeño Libro de los Aliens: La fascinante búsqueda de vida extraterrestre (Editorial Planeta, 2024) ISBN 978-84-670-7210-5

## Referències

* ↑ «Adam Frank Curriculum Vitae». [Consulta: 9 octubre 2024].
* ↑ «Llista premiats Medalla Carl Sagan». [Consulta: 10 setembre 2024].
* 1 2 Frank, Adam. «Ressenya biogràfica». A: El pequeño libro de los aliens (en castellà). 2024. Espasa. ISBN 9788467072105.
# Barraca C-07

La barraca C-07 és una barraca de vinya situada al municipi de Subirats (Alt Penedès), al nord de la pista de Can Vidal a Can Ros, prop del nucli dels Casots.
És una construcció aixecada en pedra seca situada sobre una superfície plana al costat d'un camp de vinya, de planta circular i forma troncocònica, de 2 m de diàmetre a la base i una alçada màxima d'uns 3 m. El mur d'aquesta barraca és excepcionalment gruixut, de 1,10 m d'amplada màxima, característica que confereix una imatge robusta a la construcció. No presenta fornícules a l'interior. La construcció és de la tipologia de sostre de falsa volta, típic en aquestes edificacions (acostament de filades de pedra seca, sense cap mena de material d'unió, i amb una gran llosa per tapar el sostre). El llindar de la porta està fet, als laterals, amb les mateixes pedres irregulars que conformen la paret de la barraca; la llosa que fa de llindar superior, però és excepcionalment plana i té unes grans dimensions. El portal està orientat al sud-oest, té una alçada de 138 cm, una amplada de 68 cm i un gruix de 98 cm. El sostre està cobert de terra amb lliris plantats, les arrels dels quals consoliden la unió de les pedres que tanquen la volta de la coberta.
El codi utilitzat en la denominació d'aquesta barraca (lletra + número) procedeix d'un estudi realitzat per Araceli Soler i Jaume Rovira, que intenta sistematitzar la informació sobre aquests elements arquitectònics al terme de Subirats.

## Referències

* 1 2 3 «Barraca C-07». Mapes de Patrimoni Cultural. Diputació de Barcelona.
* ↑ «Barraques de pedra seca de Subirats». Ravalnet, 01-02-2007.
# Bandera de Cap Verd

La bandera de la República de Cap Verd compta amb deu estrelles, que simbolitzen les deu illes que componen l'arxipèlag: Brava, Fogo, Santiago, Maio, Boa Vista, Sal, São Nicolau, Santa Luzia, São Vicente i Santo Antão. El blau del fons representa la mar, que envolta al país; el color blanc simbolitza el pacifisme dels capverdians, i el vermell la seva voluntat de treball.

## Colors i dimensions

El Boletim Oficial dona els matisos oficials dels colors de la bandera (així com els colors de les armes de la República):
| Model | Blau | Vermell | Groc | Blanc |
| Pantone | 287C | 186C | 116C | Blanc |
| HTML | 003893 | CF2027 | F7d116 | FFFFFF |
| RGB | 0 - 56 - 147 | 207, 32, 39 | 247, 209, 22 | 255, 255, 255 |
| CMYK | 100%, 89%, 8%, 2% | 12%, 100%, 100%, 3% | 4%, 15%, 98%, 0% | 0%, 0%, 0%, 0% |
El Pantone, CMYK i RGB són oficials tal com es publica al butlletí, mentre que el color HTTML és una interpretació dels estàndards Pantone.

## Referències

* ↑ «Boletim Oficial» (en portuguès). Boletim Oficial da República de Cabo Verde, I SÉRIE — NO 48, 21-12-2009, pàg. 48 [Consulta: 30 juny 2022].
# Fairfield (Connecticut)

Fairfield és un poble dels Estats Units a l'estat de Connecticut. Segons el cens del 2005 tenia 57.813 habitants.

## Demografia

Segons el cens del 2000, Fairfield tenia 57.340 habitants, 20.397 habitatges, i 14.808 famílies. La densitat de població era de 737,2 habitants/km².
Dels 20.397 habitatges en un 33,9% hi vivien nens de menys de 18 anys, en un 61,8% hi vivien parelles casades, en un 8,5% dones solteres, i en un 27,4% no eren unitats familiars. En el 22% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,07.
Per edats la població es repartia de la següent manera: un 23,7% tenia menys de 18 anys, un 9,8% entre 18 i 24, un 27,5% entre 25 i 44, un 22,7% de 45 a 60 i un 16,3% 65 anys o més.
L'edat mediana era de 38 anys. Per cada 100 dones de 18 o més anys hi havia 85,7 homes.
La renda mediana per habitatge era de 83.512 $ i la renda mediana per família de 100.920 $. Els homes tenien una renda mediana de 69.525 $ mentre que les dones 44.837 $. La renda per capita de la població era de 43.670 $. Aproximadament l'1,8% de les famílies i el 2,9% de la població estaven per davall del llindar de pobresa.

## Personalitats

* Meg Ryan. Actriu i productora de cinema.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Fairfield». American Fact Finder. Oficina del Cens dels Estats Units, 12-01-2010.
# Perryville (Maryland)

Perryville és una població dels Estats Units a l'estat de Maryland. Segons el cens del 2000 tenia 3.672 habitants.

## Demografia

Segons el cens del 2000, Perryville tenia 3.672 habitants, 1.443 habitatges, i 988 famílies. La densitat de població era de 571,7 habitants per km².
Dels 1.443 habitatges en un 35,1% hi vivien nens de menys de 18 anys, en un 51,6% hi vivien parelles casades, en un 11,9% dones solteres, i en un 31,5% no eren unitats familiars. En el 27,3% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,05.
Per edats la població es repartia de la següent manera: un 27,2% tenia menys de 18 anys, un 6,4% entre 18 i 24, un 32,5% entre 25 i 44, un 22,9% de 45 a 60 i un 11% 65 anys o més.
L'edat mediana era de 36 anys. Per cada 100 dones de 18 o més anys hi havia 93 homes.
La renda mediana per habitatge era de 43.984 $ i la renda mediana per família de 52.981 $. Els homes tenien una renda mediana de 39.112 $ mentre que les dones 28.526 $. La renda per capita de la població era de 20.040 $. Entorn del 6% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Perryville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
* ↑ «Geographic Comparison Table- Perryville». American Fact Finder. Oficina del Cens dels Estats Units, 12-01-2010.
# Overlea

Overlea és una concentració de població designada pel cens dels Estats Units a l'estat de Maryland. Segons el cens del 2000 tenia 12.148 habitants.

## Demografia

Segons el cens del 2000, Overlea tenia 12.148 habitants, 4.951 habitatges, i 3.317 famílies. La densitat de població era de 1.522,8 habitants per km².
Dels 4.951 habitatges en un 28,6% hi vivien nens de menys de 18 anys, en un 51,1% hi vivien parelles casades, en un 11,6% dones solteres, i en un 33% no eren unitats familiars. En el 26,9% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,99.
Per edats la població es repartia de la següent manera: un 22,9% tenia menys de 18 anys, un 7,7% entre 18 i 24, un 30,8% entre 25 i 44, un 22,4% de 45 a 60 i un 16,2% 65 anys o més.
L'edat mediana era de 38 anys. Per cada 100 dones de 18 o més anys hi havia 89,1 homes.
La renda mediana per habitatge era de 48.242 $ i la renda mediana per família de 57.075 $. Els homes tenien una renda mediana de 40.349 $ mentre que les dones 30.167 $. La renda per capita de la població era de 23.402 $. Entorn del 3,6% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Overlea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Overlea». American Fact Finder. Oficina del Cens dels Estats Units, 12-01-2010.
# Newark (Maryland)

Newark és una concentració de població designada pel cens dels Estats Units a l'estat de Maryland. Segons el cens del 2000 tenia 339 habitants.

## Demografia

Segons el cens del 2000, Newark tenia 339 habitants, 135 habitatges, i 93 famílies. La densitat de població era de 13,7 habitants per km².
Dels 135 habitatges en un 32,6% hi vivien nens de menys de 18 anys, en un 53,3% hi vivien parelles casades, en un 8,1% dones solteres, i en un 30,4% no eren unitats familiars. En el 25,2% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,6% tenia menys de 18 anys, un 5% entre 18 i 24, un 26,3% entre 25 i 44, un 29,2% de 45 a 60 i un 15,9% 65 anys o més.
L'edat mediana era de 43 anys. Per cada 100 dones de 18 o més anys hi havia 94,7 homes.
La renda mediana per habitatge era de 38.333 $ i la renda mediana per família de 37.250 $. Els homes tenien una renda mediana de 26.250 $ mentre que les dones 23.750 $. La renda per capita de la població era de 18.478 $. Entorn del 6,1% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newark». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Newark». American Fact Finder. Oficina del Cens dels Estats Units, 12-01-2010.
# New Market (Maryland)

New Market és una població dels Estats Units a l'estat de Maryland. Segons el cens del 2000 tenia 427 habitants.

## Demografia

Segons el cens del 2000, New Market tenia 427 habitants, 159 habitatges, i 111 famílies. La densitat de població era de 246,1 habitants per km².
Dels 159 habitatges en un 38,4% hi vivien nens de menys de 18 anys, en un 57,2% hi vivien parelles casades, en un 10,7% dones solteres, i en un 29,6% no eren unitats familiars. En el 23,3% dels habitatges hi vivien persones soles el 3,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,24.
Per edats la població es repartia de la següent manera: un 29,7% tenia menys de 18 anys, un 5,6% entre 18 i 24, un 31,6% entre 25 i 44, un 25,5% de 45 a 60 i un 7,5% 65 anys o més.
L'edat mediana era de 38 anys. Per cada 100 dones de 18 o més anys hi havia 91,1 homes.
La renda mediana per habitatge era de 62.292 $ i la renda mediana per família de 67.292 $. Els homes tenien una renda mediana de 45.455 $ mentre que les dones 25.313 $. La renda per capita de la població era de 22.102 $. Cap de les famílies i el 0,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Market». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- New Market». American Fact Finder. Oficina del Cens dels Estats Units, 12-01-2010.
# Communauté d'agglomération du Muretain

La Communauté d'agglomération du Muretain és una mancomunitat francesa al departament de l'Alta Garona, a la regió d'Occitània. Va ser creada l'1 de gener de 2004, agrupa 14 municipis i té la seu a Muret.
* President : André Mandement
* Director : Odette Rolland-Gastou

## Municipis

* Eaunes
* Labastidette
* Lavernose-Lacasse
* Muret
* Saint-Hilaire
* Saubens
* Saint-Lys
* Saint-Clar-de-Rivière
* Labarthe-sur-Lèze
* Pinsaguel
* Pins-Justaret
* Portet-sur-Garonne
* Roquettes
* Villate

## Dades

* Població (1999) : 59.348 habitants
* Superfície : 18.209 ha

## Enllaços externs

* Web oficial
# Compaq Portable

El Compaq Portable va ser el primer ordinador de la sèrie d'ordinadors portables que va comercialitzar la marca Compaq. Va ser el primer ordinador 100% compatible amb l'IBM PC no fabricat per IBM, i a part, va ser el primer PC portable.
Va ser presentat al Novembre de 1982 i la seva distribució va iniciar el Gener de 1983 a un preu de 3.590 dòlars. Aquest ordinador, d'una mida similar a una maleta, serà el progenitor dels ordinadors portàtils moderns, un honor compartit amb el Osborne 1 (que usava el CP/M) i el Hyperion (tot i que usava el MS-DOS, no era completament compatible).
Compaq va vendre 53.000 unitats en el seu primer any.
El disseny del Portable s'inspirava amb el prototip de Xerox PARC de l'any 1976 (el NoteTaker). El seu pes, de 12,5 kg (28 lb), permetia encabir-lo en una maleta d'una mida similar a la d'una màquina de cosir.
La configuració del maquinari és molt semblant a la de l'IBM PC, encara que amb diferències, com la BIOS que era de Compaq. Menció especial cal destacar al xip gràfic capaç de mostrar caràcters a 9x14 (en comptes dels 8x8); això permet el monitor canviar a 200 o 350 scanlines; tot i que aquesta característica el feia més car que la d'IBM, permetia a Compaq combinar la capacitat gràfica de la Color Graphics Adapter i la claredat dels textos que oferia la Monochrome Display Adapter (ambdós d'IBM, convertint el Compaq Portable en una eina força útil pels fulls de càlcul. Aquesta tecnologia la usarà també en el Compaq Deskpro.
Gràcies en part que Microsoft tenia el dret de llicenciar MS-DOS a altres fabricants i a les peculiaritats del PC van permetre a Compaq crear aquest ordinador; no obstant, la part que va dur de copiar va ser la BIOS, la qual Compaq va recórrer a l'enginyeria inversa gastant-se 1 milió de dòlars.
Tot i que van haver moltes companyies que es van llençar a la fabricació d'ordinadors compatibles, cap va arribar al nivell de compatibilitat amb l'IBM PC que Compaq tenia (parlem d'un 95%) fins que empreses com Phoenix Technologies van començar a vendre BIOS (a través de l'enginyeria inversa al mercat.
Posteriorment s'oferiran altres models, com la Portable Plus, Portable 286, Portable II, Portable III i Portable 386.

## Especificacions

* Processador Intel 8088 a 4,77 Mhz
* Memòria RAM de 128 kb, ampliables a 640 kb.
* Pantalla de 9" monocromàtica de 80x25 (línies de text).
* Targeta gràfica compatible amb Color Graphics Adapter.
* 2 unitats de 5,25" de 360 kb.
* 1 port paral·lel (port d'expansió).
* Sistema operatiu MS-DOS.

## Vegeu també

* Compaq Portable III
* IBM Portable
* IBM PC Convertible

## Enllaços externs

* Informació del Compaq Portable a olcomputers.net (anglès)
* Informació del Compaq Portable a digibarn.com (anglès)